Man on the Moon III: The Chosen

Man on the Moon III: The Chosen הוא אלבום האולפן השביעי של הראפר האמריקאי קיד קאדי. האלבום יצא לאור ב-11 בדצמבר 2020, על ידי חברת התקליטים ריפבליק רקורדס. האלבום הוכרז ב-26 באוקטובר 2020, והוא הפרק האחרון בטרילוגיית האלבומים של קאדי, Man on the Moon, הכוללת את האלבומים Man on the Moon: The End of Day משנת 2009 ו-Man on the Moon II: The Legend of Mr. Rager משנת 2010. האלבום בן 18 השירים כולל הופעות אורח של פופ סמוק, סקפטה (אנ'), פיבי ברידג'רס וטריפי רד. האלבום הופק על ידי מפיקים בולטים רבים, ביניהם קאדי עצמו ודוט דה ג'יניוס, ששימשו כמפיקים בפועל של האלבום, יחד עם פליין פאט, אמיל הייני ומייק דין, שכולם הפיקו שירים שונים בשני האלבומים הקודמים בטרילוגיית Man in the Moon. מבחינה מוזיקלית, הקונספט של האלבום מתבטא בכך שקאדי נלחם נגד האלטר אגו הרשע שלו, מיסטר רייגר, בתקווה להחזיר את שלוותו ואושרו. כמו בשני החלקים הקודמים, האלבום מחולק לארבעה "Acts":‏ Return 2 Madness;‏ The Rager, The Menace;‏ Heart of Rose Gold;‏ ו-Powers. המשך טרילוגיית Man on the Moon של קיד קאדי נרמז לראשונה בשיתוף הפעולה שלו ביולי 2020 עם אמינם, "The Adventures of Moon Man & Slim Shady", בו אמר קאדי בסוף השיר, "The trilogy continues" (בעברית: "הטרילוגיה ממשיכה"). קאדי אישר רשמית את צאת האלבום באוקטובר 2020, והוציא טריילר עם הכיתוב "הטרילוגיה נמשכת… בקרוב". בנובמבר הוא צייץ בטוויטר: "המוזיקה מגיעה. אני מבטיח". ב-7 בדצמבר 2020, פרסם טריילר קולנועי שחשף את שם האלבום, תאריך צאתו, רשימת הרצועות ועטיפתו. לדברי קאדי, האלבום, כמו שאר אלבומיו, אינו נשמע כמו כל אחת מיצירותיו הקודמות: שני האלבומים הראשונים שלי נועדו להיות ללא קיצוץ. אפילו לא חשבתי שאדע לחיות כדי ליצור תקליט נוסף אחרי MOTM 2... הנקודה שלי היא שאתה לא יכול להיות נצחי. וזה מה שאנחנו מכוונים אליו בכל פעם. המקור באנגלית My first 2 albums were meant to be untopped. I didn't even think Id live to make another record after motm 2... My point is, u cant top timeless. And that was what we aim for everytime — קיד קאדי בנוסף, בתקציר העטיפה האחורית של האלבום נכתב: בעשר השנים האחרונות, סקוט מסקודי [קיד קאדי] עבר את הגיהינום ובחזרה. לאחר שהרגיש כאילו עולמו נגמר, הוא מצא תקווה והתגבר על החושך שפקד את חייו. אבל האושר הוא לא לנצח. הוא חשב ששלום הופך לסיוט. הוא מוצא את עצמו אבוד בהתמודדות עם אותו כאב שלא הרגיש במשך שנים. בלילה אחד, עליו להתמודד שוב עם עצמו ולהילחם להחזיר את נשמתו מיסטר ראגר הרשע. המקור באנגלית In the last 10 years, Scott Mescudi [Kid Cudi] has been through hell and back. After feeling like his world was over, he found hope and overcame the darkness that was plaguing his life. But happiness isn't forever. What he thought was peace turns into a nightmare. He finds himself lost dealing with the same pain he had not felt in years. In one night, he must face himself again and fight to win back his soul from the evil Mr. Rager — עטיפתו האחורית של האלבום האלבום מציג הפקות של משתפי הפעולה הוותיקים של קאדי, דוט דה ג'יניוס (אנ'), אמיל הייני (אנ'), פליין פאט (אנ') ומייק דין, שכולם עזרו לעצב את הסאונד בשני הפרקים הראשונים של טרילוגיית Man on the Moon. בראיון לאפל מיוזיק, קאדי הסביר כי הוא עודד על ידי בן טיפוחיו, הראפר טראוויס סקוט, להיות לירי יותר ועשה מאמץ מרוכז כדי להציג את כישוריו כראפר באלבום זה, מכיוון שהוא מרגיש שהוא מתעלם מהיבט זה באמנותו. יחד עם צאתו, האלבום זכה לשבחים רבים, תוך שרבים ממבקרי המוזיקה שיבחו את ההפקות המוזיקליות והשירה של קאדי לאורך כל האלבום. בביקורת חיובית, כינה מייסון מאיירס מ-Clash את האלבום כ"אלבום הסולו הטוב ביותר עד כה" של קאדי, תוך ששיבח את ההפקה וההשפעות המודרניות. ב-The Line of Best Fit, לוק באלאנס החמיא להופעות האורח ולהתקדמות האלבום בחלקו השני, והגיע למסכנה כי "אמנם זה ייקח כמה האזנות כדי להבין את ההיכרות העמוסה לכאורה של האלבום, אבל דבר אחד ברור: בסוף במסע הזה בן השעה, קאדי הגיע ליעדו". מידע על האלבום Man on the Moon III: The Chosen באתר MusicBrainz מידע על האלבום Man on the Moon III: The Chosen באתר AllMusic האלבום Man on the Moon III: The Chosen באתר Discogs האלבום Man on the Moon III: The Chosen באתר ספוטיפיי "Willis on Instagram: "SOON"". Instagram (באנגלית). נבדק ב-2020-12-11. Lavin, Will (7 בדצמבר 2020). "Kid Cudi announces 'Man On The Moon 3' album will be released this week". NME. נבדק ב-7 בדצמבר 2020. {{cite web}}: (עזרה) Spina, Ellie (7 בדצמבר 2020). "Kid Cudi "Man On the Moon III" Release Date Is Here". HotNewHipHop. נבדק ב-7 בדצמבר 2020. {{cite web}}: (עזרה) Saponara, Michael (7 בדצמבר 2020). "Kid Cudi Reveals 'Man On The Moon III' Release Date & Tracklist Featuring Pop Smoke, Trippie Redd & Skepta". HipHopDX. נבדק ב-7 בדצמבר 2020. {{cite web}}: (עזרה) "Kid Cudi Reveals 'Man on the Moon III' Tracklist". Rap-Up. 7 בדצמבר 2020. נבדק ב-7 בדצמבר 2020. {{cite web}}: (עזרה) "Kid Cudi Says Travis Scott Pushed Him To Be More Lyrical On New Album". HotNewHipHop. Mason Meyers (11 בדצמבר 2020). "Kid Cudi - Man On The Moon III: The Chosen". Clash. נבדק ב-11 בדצמבר 2020. {{cite web}}: (עזרה) Luke Ballance (11 בדצמבר 2020). "Kid Cudi's Man On The Moon trilogy finds a worthy finale in The Chosen". The Line of Best Fit. נבדק ב-11 בדצמבר 2020. {{cite web}}: (עזרה)